Rikunarita-ORG/Wikinium huggingface dataset:
# Wuhan

|  |
| --- |
| **Wuhan** 武汉 *Wǔhàn* |
|  A̱byia̱k A̱ghyui Yangtze mi̱ Wuhan |
| A̱vwuo ka nang Wuhan nshyia̱ a̱ni mi̱ Hubei |

A̱keang **Wuhan** (a̱di̱dat lyuut Caina: 武汉; lyuut taada Caina: 武漢; pinyin: Wǔhàn; /ù.xân/) kya yet a̱keangtung Provin Hubei ma̱ a̱byin Ri̱pobi̱lik Á̱niet Caina ka. Kikya yet a̱gba̱ndang a̱keang a̱ swak ma̱ng shi kyai a̱byin mi̱ Hubei ma̱ng a̱si̱ gu swak ma̱ng shi á̱niet di̱ fam a̱byin A̱ka̱wa̱tyia̱ Caina hu, ma̱ng á̱niet ba̱ swak miliyon 11, ka̱ si̱ yet a̱gba̱ndang a̱keang a̱byin Caina a̱ yet a̱kubunyiung ma̱ng shi á̱niet a̱ si̱ ka ngyet a̱nyiung mami A̱ca̰cet A̱ka̱keang A̱ka̱wa̱tyia̱ a̱kubunyiung A̱byin Caina.

## Ya̱fang
# Bamenda

Bamenda

city, big city| A̱lyoot a̱gwomna̱ti | Bamenda  |
| A̱lyoot a̱lyem a̱byin | Bamenda, Bamenda  |
| A̱byin | Kemerun  |
| A̱gba̱ndang a̱keangtung | A̱za-jenshyung  |
| Shyia̱ di̱ fam tyok a̱byin | A̱za-jenshyung  |
| Shyia̱ di̱ fam jen | UTC+01:00  |
| Coordinate location | 5°57′41″N 10°9′6″E  |
| Twinned administrative body | Dordrecht  |
| OpenStreetMap zoom level | 8  |

  Neet mi̱ Wukideita
**Bamenda**, á̱ ka ngyei **A̱bakwa** ma̱ng **Mankon Town**, yet a̱gba̱ndang a̱keang wa di̱ fam a̱za-jenshyung a̱byin Kemerun a̱wot a̱ sa ngyet a̱keangtung Fam A̱za-jenshyung a̱byin a̱kya. A̱keang ka byia̱ shi á̱niet ku bai cyikwop cyi a̱taa a̱wot ka̱ si̱ shyia̱ kilomita 366 (met 227) di̱ Fam A̱za-jenshyung neet ma̱ a̱gba̱ndang a̱keangtung a̱byin Kemerun nang á̱ ngyei Yawunde a̱ni. Á̱ ka ndyen a̱keang Bamenda mat shyishyim a̱vwuo ji ma̱ng tsutsok nka.

## Nkhang

Bamenda, ma̱ a̱lyia̱ 1965
### Jen tyok A̱shong

A̱tsak a̱keang wu ku yet a̱si̱ A̱tyikat bibya ba̱ byia̱ taada nyiung ba̱ si̱ byia̱ kpa̱ndang ma̱ng ma̱ng A̱byintyok Bamun ka mi̱ ce-ndyia̱ 1700 hu. Ma̱ a̱lyia̱ 1884, a̱byin Jami̱ni si̱ nwuo a̱keang ka ba̱ si̱ nyia̱ tyok da̱ nka ba̱ng si̱ bai a̱lyia̱ 1916 nang tyok hu si̱ shyei a̱ nat mbwak A̱gba̱ndang Bi̱ri̱ti̱n ma̱ng Fi̱ransa. Ma̱ a̱lyia̱ 1919, cet tyok Fam-a̱byin A̱za-jenshyung hu ma̱ng a̱keang Bamenda ka a̱mgba̱m si̱ yet si̱ A̱bi̱ri̱ti̱n hwa ma̱nyin. Ma̱ a̱lyia̱ 1961, fam hu si̱ mun yet kap Ri̱pobi̱lik Kemerun.

### Cat A̱mbazoniya

A̱lyiak á̱niet a̱keang ka lyiat Shong ja, a̱wot Shong Kaswuo Kemerun ja si̱ yet a̱tsak a̱lyem wu nang á̱ lyiat kuzatuk mi̱ a̱yaaka̱ciro ma̱ng a̱zagaat Bamenda. Ku bai ndyia̱ a̱naai, nang jhya̱ ku ghwom a̱byin ka a̱mgba̱m mat a̱lyiat kwai nfwuo á̱niet nang á̱niet sot nang á̱ ngyei *Southern Cameroons Liberation Council* ("Kansi̱t Tyei A̱tak Kemerun Ma̱sa̱t") a̱ni ba̱ cat á̱ ka̱u a̱byin ka a̱ ghwon fam-a̱byin mba hu nang á̱ ngyei A̱mbazoniya a̱ni ku yong ma̱sa̱t nang a̱byin a̱pyia̱ nhu. Mi̱ Zwat A̱kubunyiung a̱lyia̱ 2020, a̱gwomna̱ti Kemerun ba si̱ ghwut ma̱ng *Operation Bamenda Clean* mat á̱ nvwuong á̱nietnzwang cat ka̱u a̱byin ba neet ma̱ a̱keang ka.

## Ya̱fang
# Asimi Goyita

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Maba̱ta̱do |   | Fantswam |   | Gworog |   | Sholyia̱ |   | Takad |   | Tyeca̱rak |   | Tyuku |   |   |

|  |
| --- |
|
Á̱ lyuut ati̱kut wuni di̱n Tyap Maba̱ta̱do ja
(**Maba̱ta̱do**) |

Asimi Goyita

a̱tyubishyi| Sot mbyin | a̱sam  |
| A̱byin mbyin | Mali  |
| A̱lyoot da̱ a̱lyem mbyin | Assimi Goita, ߊߛߌߡߌ߫ ߜ߭ߏ߬ߦߌߕߊ߫  |
| A̱lyoot nang á̱ ku tyia̱ nggu | Assimi  |
| A̱lyoot kyangbwak | Goïta  |
| A̱tuk mbyin | 9 Zwat Swak ma̱ng Jhyiung 1983  |
| A̱keang mbyin | Bamako  |
| A̱tyunswat | Lala Diallo  |
| Lilyem a̱ lyen lyiat, lyuut ku tyia̱ bwak ma̱ng a̱nhu a̱ni | Fi̱ransa  |
| Ta̱m | ofisa a̱khwot a̱kwop, a̱tyukwainfwuo-á̱niet, dictator  |
| Cuk ji a̱ ku ba̱ng a̱ni | Chairman of the National Committee for the Salvation of the People, President of Mali, Vice President of Mali, President of the Alliance of Sahel States  |
| A̱ ku nat fang hu ma̱ | Prytanée militaire de Kati, Combined Arms Military School in Koulikoro  |
| Khwi ku nwuan-ta̱cya̱ | Khwikpaa̱pyia̱  |
| Military, police or special rank | general of the army  |
| Zook | Mali War, War in the Sahel, Opération Barkhane  |
| Sa a̱khwot a̱kwop | Armed and Security Forces of Mali  |

  Neet mi̱ Wukideita
Jena̱ra **Asimi Goyita** ku **Assimi Goïta** (byin a̱tuk mam 9 Zwat Swak ma̱ng Jhyiung 1983) yet a̱gba̱ndang a̱khwot a̱kwop wa a̱ yet a̱kwak a̱son a̱byin a̱ fwuong jen a̱si̱ a̱byin Mali kyiak neet ma̱ a̱tuk 28 Zwat Tswuon 2021. Goyita wa ku yet a̱kwak a̱son sot Komiti A̱byin mat San Á̱niet ba, ji̱ yet sot a̱khwot a̱kwop ji̱ ku ta̱wap cet a̱gwomna̱ti hu mbwak a̱khwukhwop a̱kwak a̱son a̱byin wu Ibrahim Boubacar Keïta mi̱ ya̱borop a̱gwomna̱ti Mali 2020 hu. Goyita si̱ bwuak a̱ san tyok hu mbwak Bah Ndaw nang á̱ ta̱borop a̱gwomna̱ti Mali ba á̱ tyak ma̱ a̱lyia̱ the 2021 a̱wot kyiak neet mi̱ di̱n jen a̱ja á̱ si̱ shim nggu yet a̱kwak a̱son a̱byin fwuong jen Mali wu.

## Ya̱fang
# Tsang

Nyia̱ tsang
**Tsang** yet a̱byia̱byia̱ nyia̱ wa a̱ yet si̱ nyiin kyang ku yet si̱ a̱ghyang a̱niet a̱ni. Tsang yet kwok kyang ku yet si̱ a̱yin ku si̱ á̱niet, di̱ mi̱n shim nggu/mba hu. A̱tyu a̱ nyiin kyang a̱ghyang a̱niet wa á̱ ngyei a̱tang.

## Bu nwuan

* Tsang (nyam)

## Ya̱fang